NÕUKOGU MÄÄRUS (EÜ) nr 1552/95,

29 juuni 1995,

määruse (EMÜ) nr 3950/92 muutmise kohta, millega piima- ja piimatootesektoris kehtestatakse lisamaks

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 43,

võttes arvesse komisjoni ettepanekut,1

võttes arvesse Euroopa Parlamendi arvamust,2

ning arvestades, et:

olukorda Itaalias ja Kreekas on eriotstarbeliselt kontrollitud selleks, et kindlaks teha, kas neile riikidele määruse (EMÜ) nr 3950/923 artikliga 3 kehtestatud tagatud enamkoguste suurendamist võib pikendada 1995/96. piimandusaastaks ja järgmisteks piimandusaastateks; komisjon on esitanud Euroopa Parlamendile ja nõukogule aruande piimakvootide süsteemi rakendamise kohta Itaalias ja Kreekas; komisjon on aruande põhjal järeldanud, et need kaks liikmesriiki on üldiselt täitnud nõukogu tingimused piimakvootide süsteemi kehtestamiseks ja Itaalia puhul on täitnud samad tingimused 347 701 tonni suuruse varu kasutamiseks;

määruse (EMÜ) nr 3950/92 artikli 3 lõiget 2 on mitu korda muudetud; selguse huvides tuleb see esitada terviktekstina,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 3950/92 artikli 3 lõige 2 asendatakse järgmisega:

"2. Pidades silmas turu üldist olukorda ja erinevat olukorda teatavates liikmesriikides, kehtestatakse järgmised üldkogused, ilma et see piiraks nende võimalikku taasläbivaatamist:

(tonnides)

Liikmesriik Tarned Otsemüük

Belgia 3 077 372 233 059

Taani 4 454 450 898

Saksamaa1 27 764 778 100 038

Kreeka 625 985 4 528

Hispaania 5 222 445 344 505

Prantsusmaa 23 693 932 541 866

Iirimaa 5 234 465 11 299

Itaalia 9 632 540 297 520

Luksemburg 268 098 951

Madalmaad 10 982 346 92 346

Austria 2 205 000 367 000

Portugal 1 835 461 37 000

Soome 2 342 000 10 000

Rootsi 3 300 000 3 000

Ühendkuningriik 14 270 430 319 617

1 Vastavatest üldkogustesthõlmavad tarned uutes liidumaades asuvatele ostjatele 6 244 566 tonni ja otsemüük uutesse liidumaadesse 8 801 tonni.

Belgiale, Taanile, Saksamaale, Prantsusmaale, Iirimaale, Luksemburgile, Madalmaadele ja Ühendkuningriigile nähakse enamkogused ette selleks, et võimaldada lisakvootide kehtestamist:

- tootjatele, kes jäeti välja erikvoodi saajate hulgast määruse (EMÜ) nr 857/84* artikli 3a lõike 1 teise alapunkti alusel,

- direktiivi 75/268/EMÜ** artikli 3 lõikega 3 määratletud mägialadel asuvatele tootjatele, käesoleva määruse artiklis 5 mainitud tootjatele või kõigile tootjatele.

Portugalile kehtestatakse enamkogus eeliskorras, selleks et aidata kaasa nende tootjate lisakvoodi nõudmiste rahuldamisele, kelle tootmist 1990. baasaasta jooksul oluliselt häirisid ettearvamatud sündmused, mis toimusid ajavahemikul 1988 kuni 1990, või selleks, et aidata kaasa artiklis 5 mainitud tootjate nõudmiste rahuldamisele.

Kreekale, Hispaaniale ja Itaaliale 1993/94. piimandusaastaks kehtestatud enamkogused kinnitatakse Hispaania puhul, ning Kreeka ja Itaalia puhul pikendatakse nende kehtivusaega 1994/95. piimandusaastaks. Itaalia puhul sisaldab tarnete üldkogus 347 701 tonni suurust reservi selleks, et vajaduse korral ja kokkuleppel komisjoniga kehtestada kvoote tootjatele, kes pärast neilt kvootide tagasivõtmist on algatanud siseriikliku ametiasutuse vastu kohtumenetluse, mis on lõppenud otsusega nende kasuks.

Kreekale ja Itaaliale 1994/95. piimandusaastaks kehtestatud tarnete enamkogused on kehtivad ka 1995/96. piimandusaastal ja järgmistel piimandusaastatel.

Austria puhul võib tarnete enamkogust suurendada 180 000 tonnini ja seda kasutatakse kooskõlas ühenduse õigusaktidega kompensatsioonikvootide kehtestamiseks Austria SLOM-tootjatele. Seda reservi ei tohi üle kanda ning seda peab kasutama ainult nende tootjate huvides, kelle tootmise taasalustamise õigust on ühinemise tulemusena piiratud.

Soome puhul võib tarnete enamkogust suurendada 200 000 tonnini ja seda kasutatakse kooskõlas ühenduse õigusaktidega kompensatsioonikvootide kehtestamiseks Soome SLOM-tootjatele. Seda reservi ei tohi üle kanda ning seda peab kasutama ainult nende tootjate huvides, kelle tootmise taasalustamise õigust on ühinemise tulemusena piiratud.

Enamkogused ja kahes eelmises lõigus ettenähtud individuaalkvootide kehtestamise tingimused määratakse kindlaks artiklis 11 nimetatud korras.

* EÜT L 90, 1.4.1984, lk 13.

** EÜT L 128, 19.5.1975, lk 1."

Artikkel 2

Käesolev määrus jõustub Euroopa Ühenduste Teatajas avaldamise päeval.

Seda kohaldatakse alates 1. aprillist 1995.

Käesolev määrus on tervikuna siduv ja vahetult kohaldatav kõikides liikmesriikides.

Luxembourg, 29. juuni 1995

Nõukogu nimel

eesistuja

J. BARROT

1 EÜT C 142, 8.6.1995, lk 15.

2 EÜT C 151, 19.6.1995.

3 EÜT L 405, 31.12.1992, lk 1. Määrust on viimati muudetud määrusega (EÜ) nr 630/95 (EÜT L 66, 23.3.1995, lk 11).